cyanic-selkie/wikianc huggingface dataset:
Kabundukang Min
Ekolohiya
Kabilang sa mahahalagang turismo at pangangalaga ng kalikasan sa Kabundukang Min ang Reserbang Lambak Jiuzhaigou Nature Reserve (sa Kondado ng Jiuzhaigou) at ang Kawili-wiling Pook Pantanawin at Pangkasaysayan ng Huanglong (sa Kondado ng Songpan); parehong nakalista sa talaan ng UNESCO bilang Pandaigdigang Pamanang Pook.
Caldea
Ang mga Caldeo (ng Caldea) ay tumira sa mga lambak sa may timog ng Mesopotamya, ang ibang tribe ay tumira sa timog ng Borsippa at may tumira din sa Elam, Asya. Ang kanilang organisasyon ay tribo, at ang mga bitu o bahay ng mga Caldeo ay sumasailalim sa pamumuno ni shaikh na noong mga panahong iyon ay tinawag ang kanyang sarili bilang hari. Ngunit ang mga tribo at hukbo doon ay hindi nagpatalo, pinasok ng mga Medes ang Mesopotamia. Ang emperador ng Asiria ay mahina at walang hari noon sa Babilonya dahil may digmaan. Kinuha ni Nabopolassar, isang Caldeo, ang oportunidad at prinoklama ang kanyang sarili bilang hari ng Caldea. Ang paghahari ng mga Caldeo ay tumagal ng 87 taon. Bumagsak ang Caldea at pinagsama sa Persiya bilang Persang Babilonya.
Huguenot
Ang mga Huguenot ay ang pangalan ng mga Protestanteng Pranses noong ika-16 at ika-17 mga daangtaon, partikular na noong kalabanin nila ang mga Katolikong Pranses. Paminsan-minsan silang tinutukoy bilang mga Kalbinistang Pranses. Noong 1598, nabigyan sila ng kalayaan sa pananampalataya sa pamamagitan ng Kautusan o Edikto ni Nantes. Dahil sa kautusang ito, nagkaroon sila ng kapangyarihan, subalit nawala ang kanilang kapangyarihan sa politika pagkalipas ng digmaang naganap mula 1625 hanggang 1628, kung kailan tinugis sila ni Kardinal Richelieu. Nang tanggalin ni Louis XIV ang kanilang kalayaan sa relihiyon noong 1685, marami sa kanila ang lumikas mula sa Pransiya. Muli silang nagkaroon ng kalayaang pampananampalataya noong 1787 sa ilalim ng pamahalaan ni Louis XVI.
Kanluraning Pader
Ang Dingding o Pader ng Paghagulgol o Kanluraning Dingding o Wailing Wall (hango sa הַכּוֹתֶל הַמַּעֲרָבִי, at pinaikling ang Kotel o Kosel) at kilala sa Islam bilang Dingding na Buraq (Arabic: Ḥā'iṭ al-Burāq حَائِط ٱلْبُرَاق ), ay isang dingding o pader na batong apog na matatagpuan sa Lumang Lungsod ng Herusalem. Ito ay isang maliit na segmeto ng mas mahabang sinaunang dingding na pagpapanatili at kilala sa kabuuan bilang ang "Kanluraning Dingding". Ang dingding ay orihinal na tinayo bilang bahagi ng pagpapalawig ng Ikalawang Templo sa Herusalem ni Dakilang Herodes.
Guarani ng Paraguay
Ang guaraní (, plural: guaraníes; sign: ₲; code: PYG) ay isang opisyal na pananalapi ng Paraguay. Ang Guarani ay nahahati sa 100 céntimos, ngunit, dahil sa paglobo, ang ito ay hindi na ginagamit.
Mga sanggunian
Kaurian:Mga pannalapi
Enid Blyton
Si Enid Maria Blyton (11 Agosto 1897—28 Nobyembre 1968) ay isang manunulat na Ingles. Sumusulat siya ng mga aklat para sa mga bata. Mabenta ang kanyang mga aklat simula pa noong dekada 1930 na nakapagbenta na ng lagpas sa 600 milyong sipi.
Tosca
thumb Ang Tosca (bigkas sa Italyano: [ˈtoska; ˈtɔska]) ay isang opera sa tatlong akto ni Giacomo Puccini sa Italyanong libreto ni Luigi Illica at Giuseppe Giacosa. Una ito naipalabas sa Teatro Costanzi sa Roma noong Enero 14, 1900.
Düsseldorf
Ang Düsseldorf (, Mababang Franconian, Ripuarian: Düsseldörp ) ay ang kabisera ng lungsod ng Alemanya estado ng Hilagang Renania-Westfalia at ang ikapitong pinaka-matao lungsod sa Alemanya. Düsseldorf ay isang pang-internasyonal na negosyo at mga pinansiyal na mga sentro, kilala para sa kanyang fashion at trade fairs. Ang lungsod ay punong-himpilan sa limang Fortune Global 500 at ilang DAX kumpanya. Messe Düsseldorf nagsasagawa ng halos isang-ikalima sa ng premier trade.
Matatagpuan ang Düsseldorf sa tagpuan ng dalawang ilog: ang Rin at ang Düssel, isang maliit na tributaryo. Ang -dorf na hulapi ay nangangahulugang "nayon" sa Aleman (Ingles cognate: thorp); ang paggamit nito ay hindi karaniwan para sa isang paninirahan na kasinglaki ng Düsseldorf. Karamihan sa lungsod ay nasa kanang pampang ng Rin. Matatagpuan ang Düsseldorf sa gitna ng parehong Rin-Ruhr at Kalakhang Rehiyon ng Renania. Kapitbahay nito ang Rehiyon ng Colonia Bonn sa timog at ang Ruhr sa hilaga. Ito ang pinakamalaking Aleman na lungsod sa diyalektong pook ng Mababang Franconia (malapit na nauugnay sa Olandes).
Miss World 1966
Ang Miss World 1966 ay ang ika-16 na edisyon ng Miss World pageant na ginanap sa Lyceum Ballroom sa Londres, Reyno Unido noong 17 Nobyembre 1966.
Pagkatapos ng kompetisyon, kinoronahan ni Lady Annabel Birley si Reita Faria ng Indiya bilang Miss World 1966. Ito ang kauna-unahang tagumpay ng Indiya sa kasaysayan ng kompetisyon. Nagtapos bilang first runner-up si Nikica Marinovic ng Yugoslavia, habang nagtapos bilang second runner-up si Efi Ploumbi ng Gresya.
Mga kandidata mula sa 51 bansa at teritoryo ang lumahok sa kompetisyong ito. Pinangunahan nina Peter West at Michael Aspel ang kompetisyon.
Mga kandidata
thumb|250x250px|Mga bansa at teritoryong sumali sa Miss World 1966 at ang kanilang mga pagkakalagay. 51 kandidata ang lumahok para sa titulo.
Kazimierz Marcinkiewicz
thumb|Kazimierz Marcinkiewicz Si Kazimierz Marcinkiewicz (ipinanganak Disyembre 20, 1959 sa Gorzów Wielkopolski) ay isang Polish na politiko at punong ministro ng Poland mula Oktubre 31, 2005. Kasapi siya ng partidong Batas at Katarungan (Prawo i Sprawiedliwość o PiS).
Karangtengah, Kaliwungu, Kendal
Ang Karangtengah ay isang baryo sa Distritong Kaliwungu, Kendal Regency, Gitnang Java, Indonesia.
Paaralang Hertie
Ang Paaralang Hertie (hanggang 2019 Paaralang Hertie ng Pamamahala) ay isang Aleman na pribado, malayang gradwadong paaralan para sa pamamahala (pampublikong patakaran, internasyonal na usapin, at siyensiya ng datos) na matatagpuan sa Friedrichstraße ng Berlin. Ito ay isang pampublikong paaralan ng patakaran at kinikilala upang magbigay ng degree sa masters at doktorado. Kalahati ng mga mag-aaral sa Paaralang Hertie ay nagmula sa ibang bansa, na may higit sa 95 bansa na kinakatawan sa mga alumnus at kasalukuyang naka-enroll na mga mag-aaral. Ang wikang ginagamit ay Ingles. link=//upload.wikimedia.org/wikipedia/commons/thumb/0/01/Hertie_School_exterior.jpg/220px-Hertie_School_exterior.jpg|thumb| Gusaling Timog-kanluran ng Paaralang Hertie Ang pokus ng pananaliksik ng Paaralang Hertie, na umiral mula noong ito ay itinatag, ay nakasalalay sa pagsusuri ng mga kondisyon, estruktura, at dinamika ng pamamahala.
Mula noong 2018, ang Paaralang Hertie ay nagtatag ng limang sentrong pampananaliksik (Sentro ng Kahusayan) na tumutuon sa mga pangunahing hamon sa pamamahala sa hinaharap: ang Sentro para sa Pandaigdigang Seguridad, ang Sentro para sa Pamamahalang Dihital, ang Sentro Para sa mga Batayang Karapatan, ang Sentrong Jacques Delors, at ang Sentro para sa Sustentabilidad (mula 2021). Bukod pa rito, ang Laboratoryo ng Siyensiyang Pangdatos ng Paaralan ay gumagamit ng pananaliksik sa siyensiyang pandatos at artipisyal na katalinuhan (AI) upang harapin ang mga pangunahing problema sa lipunan.
Kasaysayan
Ang Paaralang Hertie ay itinatag ng Fundasyong Hertie, na matatagpuan sa Francfort. Ang paaralan ay itinatag noong 2003 bilang isa sa mga unang Europeong propesyonal na paaralan para sa pampublikong patakaran.
Luya (paglilinaw)
Ang luya ay tumutukoy sa mga sumusunod:
Yasser Arafat
Si Mohammed Abdel Rahman Abdel Raouf Arafat al-Qudwa al-Husseini (محمد عبد الرحمن عبد الرؤوف عرفات القدوة الحسيني) (24 Agosto 1929 – 11 Nobyembre 2004), na mas kilala bilang Yasser Arafat o sa kanyang kunya o pamagat bilang panganay na anak: Abu Ammar, ay isang pinunong Palestino. Siya ang kapitan ng Organisasyon ng Liberasyong Palestino, at Pangulo ng Palestinong Pambansang Awtoridad, at pinuno ng partidong pampolitika na Fatah, na binuo niya noong 1959. Itinuon halos lahat ni Arafat ang kanyang buhay sa pakikipaglaban sa Israel sa para sa Palestino. Dati siyang tutol sa pagbuo ng Israel, subalit binago niya ang kanyang posisyon noong 1988 nang tinanggap niya ang UN Security Council Resolution 242.
Si Arafat at ang kanyang kilusan ay kumikilos sa iba't ibang mga bansang Arabo. Noong huling bahagi ng 1960 at unang bahagi ng dekada 70, Ang Fatah ay nilabanan ng Jordan sa isang maikling digmaang sibil. Napaalis sila sa Jordan at nagtungo sa Lebanon, Si Arafat ay ang Fatah ay ang pangunahing target ng pananakop ng Israel noong 1978 at 1982 sa bansang iyon. Samantalang ang karamihan sa mga Palestino, kahit ano pa ang kanilang ideolohiyang pampolitika o paksiyon, ay tinitingnan nila siya bilang tagapaglaban ng kanilang kalayaan at isang martir na nagsasagisag sa kanilang pambansang aspirasyon, subalit maraming mga Israeli naman ay nilalarawan siya bilang isang terorista dahil sa dami ng mga atake ng kanyang paksiyon sa mga sibilyan.
Sa huling bahagi ng kanyang karera, sumali si Arafat sa serye ng mga negosasyon kasama ang pamahalaan ng Israel para matigil na ang mahabang labanan sa pagitan ng Israel at PLO. Ito ay kinabibilangan ng Madrid Conference of 1991, ang 1993 Oslo Accords at ang 2000 Camp David Summit. Ang kanyang mga katunggali sa politika, kasama ang mga Islamista at ilang makakaliwang PLO, ay inaakusahan siyang bilang isang korap o masyadong masunurin sa mga sinasabi ng pamahalaang Israeli. Noong 1994, nakatanggap si Arafat ng Gantimpalang Nobel sa Kapayapaan, kasama si Yitzhak Rabin at Shimon Peres, para sa negosasyon sa Oslo. Sa mga panahong ito, ang Hamas at ang iba pang mga militanteng organisasyon ay umangat sa kapangyarihan at sinira ang pundasyon ng otoridad ng Fatah sa ilalim ni Arafat na binuo sa mga teritoryong Palestino.
Pangalan
Dahil si Arafat ay pinalaki sa Cairo, ang tradisyon na alisin ang Mohammed o Ahmad na bahagi ng pangalan ay pambalana; ang mga kilalang Ehipsiyong tulad nina Anwar Sadat at Hosni Mubara ay inalis din ang kanilang unang mga pangalan. Subalit, inalis din ni Arafat ang Abdel Rahman at Adbel Raouf na bahagi ng kanyang pangalan. Noong unang bahagi ng dekada 50, ginamit ni Arafat ang pangalang Yasser, at sa unang bahagi ng pagiging gerilya ni Arafat, ginamit niya bilang nom de guerre na Abu Ammar. Ang parehong pangalan ay may kaugnayan kay Ammar ibn Yasir, isa sa mga unang tagasunod ni Muhammad. Datapwat inalis niya ang karamihan sa mana niyang pangalan, iniwan niya ang Arafat dahil sa kahalagan nito sa islam.
Atletiks
Ang atletiks o atletika (Ingles: athletics, track and field, o track and field athletics) ay isang kalipunan ng mga kaganapang pamapalakasan, kasama at pangkalahatan na ang pagtakbo, pagtalon, at paghahagis. Isa itong napakapangkaraniwang pangyayari na pampalakasan sa buong mundo. Kabilang sa mga kaganapan ng pagtakbo ang mga maraton, mga karerang may "nilulundagang harang" o hurdle, mga kaganapan ng pagtakbong may malayong distansiya at malapitang layo. Ilan sa mga kaganapan ng pagtalon ang mataas na pagtalon, mahabang pagtalon, tatluhang pagtalon, at pagtaluon o pagtalon sa ibabaw ng baras sa pamamagitan ng isang mahabang tikin o tukod. Kabilang sa mga kaganapan ng paghagis ang pag-iitsa ng habelina, diskus, martilyo, at pagpupukol ng bolang-bakal o shot-put. Lahat ng mga kalahok ay inoorasan at sinusukat ang layo ng kanilang nagagawa sa mga kaganapang panlaro.
Baviera
thumb|[[Wies]]
Ang Bavaria o Baviera (Aleman: Bayern, Ingles: Bavaria, Kastila: Baviera) ay isang Estado (Bundesland) ng Alemanya. Ang teritoryo (nasasakupan) ng estadong ito ay ang pinakamalaki sa 16 na mga estado. Ang kabisera ng estado ay ang Munich na mayroong 1.3 milyong katao, kung kaya't ang kabiserang ito ang pangatlong pinakamalaking lungsod sa Alemanya. Humigit-kumulang sa 12.5 milyon ang mga taong naninirahan sa Bavaria. Opisyal na nakikilala bilang Malayang Estado ng Bavaria (Freistaat Bayern,, na sa Ingles ay Free State of Bavaria) ay nakalagak sa timog-silangan ng Alemany, na mayroong area (sukat ng pook) na 70548 km2, ito ang pinakamalaking estado ayon sa area o nasasakupang pppok, na bumubuo sa halos 20% ng kabuuang pook na lupain ng Alemnya. Ang Bavaria ang pangalawang pinakamataong estado (pagkaraan ng Hilagang Renania-Westfalia), na mas marami kaysa sa anuman sa tatlong mga bansa nagsasarili na nasa mga hangganan nito.
Bilang isa sa pinakamatandang mga estado sa Europa, naitatag ito bilang isang dukado (duchy) noong kalagitnaan ng unang milenyo. Noong ika-17 daantaon, ang Duke ng Bavaria ay naging Prinsipe-elektor (Prinsipeng tagapaghalal) ng Banal na Imperyong Romano ng Nasyong Aleman. Ang Kaharian ng Bavaria ay umiral magmula 1806 hanggang 1918, at magmula sa pangtapos na taong ito ang Bavaria ay naging isa nang malayang estado (republika). Ang modernong Bavaria ay kinabibilangan din ng mga bahagi ng mga rehiyong pangkasaysayan ng Franconia, Pang-itaas na Palatinado (Pang-itaas na Kapalatinuhan) at Swabia.
Kayarian
Ang Bavaria ay mayroong pitong mga bahagi: Oberbayern (Pang-itaas na Bavaria), Niederbayern (Pang-ibabang Bavaria), Schwaben (Swabia), Mittelfranken (Gitnang Frankonia), Unterfranken (Pang-ibabang Franconia), Oberfranken (Pang-itaas na Franconia) at Oberpfalz (Pang-itaas na Palatinado). Mayroong 71 mga ditrito at 25 malalayagn mga lungsod ang Bavaria.
Ang pinakamataas na tuldok ay ang Zugspitze, na siya ring pinakamataas na bundok sa Alemanya. Ang Munich ang pinakamalaking lungsod. Ang pangalawang pinakamalaking lungsod ay ang Nuremberg (Nürnberg, Nuremburgo), na kilala dahil sa tinapay na may bawang nito, isang uri ng tinapay na Pangkapaskuhan.
Krajan Kulon, Kaliwungu, Kendal
Ang Krajan Kulon ay isang baryo sa Distritong Kaliwungu, Rehensiya ng Kendal, Gitnang Java, Indonesia.
Simbahan (gusali)
thumb|Simbahan
Ang simbahan ay isang gusali o kayarian (istruktura) na ang pangunahing layunin ay mapagsagawaan ng pagpupulong ng simbahan. Orihinal na nagpupulong ang mga Hudyong Kristiyano sa mga sinagoga at sa mga tahanan nila. Nang lumaganap ang Kristiyanismo at naging tanggap ng mga pamahalaan, naglaan ng mga silid na naging mga gusali para sa lantad na layunin ng pagsambang Kristiyano. Ang tradisyunal na mga gusaling simbahan ay kadalasan nasa hubog ng isang krus at madalas na may isang tore o domo (simboryo). Ang mas makabagong mga gusaling simbahan ay may samu't saring mga estilong pang-arkitektura at mga kalatagan; maraming mga gusali na dinisenyo para sa ibang mga layunin ay ginawa nang panggamit na pangsimbahan, at gayun din, may mga orihinal na gusaling simbahan na ginagamit para sa ibang mga layunin.
Kolehiyong Bard ng Berlin
Ang Kolehiyong Bard ng Berlin (dating kilala bilang ECLA o Europeong Kolehiyo ng Malalayang Sining) ay isang pribado, 'di-kumikitang institusyon ng mas mataas na edukasyon sa Berlin, Alemanya. Ito ay itinatag bilang isang 'di-kumikitang asosasyon noong 1999. Ang mga mag-aaral at guro ay nagmula sa buong mundo at ang wika ng pagtuturo ay Ingles. Ang mga kuwalipikadong estudyante ay nakakakuha ng parehong Amerikanong BA at Aleman na BA.
Mga programang pang-akademiko
link=//upload.wikimedia.org/wikipedia/commons/thumb/b/bc/Seminar_Bard_College_Berlin%2C_2013.jpg/380px-Seminar_Bard_College_Berlin%2C_2013.jpg|thumb|380x380px| Seminar sa Kolehiyong Bard ng Berlin, 2013 Sa Kolehiyong Bard ng Berlin, ang mga mag-aaral ay maaaring mag-enroll sa isang BA degree, o sa isang semestre o isang taong programa na angkop sa kanilang profile, background, at indibidwal na layunin ng pag-aaral. Sinusuportahan ng kolehiyo ang mga pagkakataon sa internship at praktikal na pagsasanay, at may maraming itinatag na ugnayan sa intelektuwal at kultural na buhay ng Berlin. Ang mga programang pang-akademiko na kasalukuyang inaalok ay Bachelor of Arts in Humanities, the Arts, at Social Thought; Bachelor of Arts in Economics, Politics, at Social Thought; Taon ng Akademya; Taon ng Proyekto; Sining at Lipunan sa Berlin; LAB Berlin; at Magsimula sa Berlin. Tuwing tag-araw ang mga sumusunod na programa ay inaalok: Summer Theater Intensive, Summer Language Intensive, at Berlin Summer Studio.
Đồng ng Vietnam
Mga sanggunian
Kaurian:Mga pananalapi
Felipe II ng Macedonia
Si Felipe II ng Macedonia o Filipo II ng Macedonia (Griyego: Φίλιππος Β' ο Μακεδών — φίλος = kaibigan + ίππος = kabayo — pagsasatitik: tala: mula sa makabagong bigkas ) ay isang hari ng Imperyo ng Macedonia. Tinatawag na basileus ang mga sinaunang hari ng Macedonia. Naghari siya mula 359 BK hanggang 336 BK. Noong 336 BK, pinatay siya sa pamamagitan ng asasenasyon. Siya ang ama ng emperador na si Alejandro ang Dakila, na ipinanganak noong 356 BK. Siya ang naging sanhi ng pagkakaisa ng lahat ng Gresya. Isinanib niya ang isang estadong-lungsod sa kaniyang imperyo sa pamamagitan ng kaniyang militar o kakausapin niya o susuhulan ang mga pinuno nito upang sumali sa kaniyang imperyo. Sa ilalim ng kaniyang paghahari noong 338 BK sa Digmaan ng Chaerona laban sa Athens nang unang maipakita ni Alejandro ang kaniyang pagiging maalam sa estratehiyang pangmilitar. Siya rin ama ni Felipe III ng Macedonia at pinaniniwalaang pati ni Ptolemy I Soter, ang tagapagtatag ng Dinastiyang Ptolemayiko sa Ptolemayikong Ehipto.
Live!! New York City 10/14/94
Ang 'Live!! New York City 10/14/94' ay 1994 isang live album by They Might Be Giants na muling ginawa ang isang konsiyerto na ibinigay ng banda noong Oktubre 14 ng parehong taon.
Talaan ng mga lansangan sa Kalakhang Maynila
Ang talaang ito ng mga pangunahing lansangan Kalakhang Maynila ay nagbubuod ng pangunahing mga lansangang bayan at sistemang pamilang (numbering system) na kasalukuyang ipinatutupad sa Kalakhang Maynila, Pilipinas. Ang sistema ng daang arteryal ng Kalakhang Maynila ay binubuo ng mga pambansang daan, ang mga daang palibot, at ang mga daang radyal, gayon din ang ibang mga pangunahing daan na nag-uugnay ng mga lungsod ng Maynila, Lungsod Quezon, Hilaga at Timog Caloocan, Valenzuela, Malabon, Navotas, Pasay, Parañaque, Las Piñas, Taguig, Muntinlupa, Marikina, Pasig, Mandaluyong, Makati, Pateros, at San Juan gayon din mga nakapaligid na lalawigan.
Kasaysayan
Ang kauna-unahang sistemang pamilang ng mga ruta sa Pilipinas ay isinakatuparan noong 1930, sa ilalim ni dating Pangulong Manuel Quezon. Ang sistemang ito ay halos magkasingtulad ng sistemang pamilang ng mga lansangan sa Estados Unidos. Ang mga bahagi nito ay 70 mga daan na nakatandang Highway 1 - Highway 60. Ilan sa mga bahagi ng sistemang ito ay ang Highway 1 (o Bulebar Almirante Dewey), Highway 50 (o Calle Manila), at Highway 54 (o Avenida 19 de Junio).
Noong 1945, iprinisinta ng mga planner ng Lungsod Quezon na sina Louis Croft at Antonio Kayanan ang Metropolitan Thoroughfare Plan, na nagpapanukala ng paglalatag ng sampung (10) mga daang radyal (radial roads) at anim (6) na mga daang palibot (circumferential roads), nang sa gayon ay bubuo sa isang mala-sapot na sistemang daang arteryal. Ang kasalukuyang ahensiya ng pamahalaan na nangangasiwa sa mga proyektong ito ay ang Kagawaran ng Pagawaing Bayan at Lansangan (DPWH).
Kasalukuyan
thumb|Pinapayak na mapa ng sistema ng mga daang arteryal ng Kalakhang Maynila. Ang mga daang radyal ay mga linyang iba't-iba ang kulay, habang ang mga daang palibot ay mga linyang kulay gris. Ang kasalukuyang sistemang pamilang sa mga ruta sa Pilipinas ay ang sistema ng mga daang arteryal ng Kalakhang Maynila (Metro Manila Arterial Road Network), na binubuo ng sampung (10) mga daang radyal at anim (6) na mga daang palibot. Ang mga daang radyal ay nagbibigay sa mga motorista ng mga rutang palabas ng Maynila, patungo sa mga karatig-lungsod nito (tulad ng Lungsod Quezon) at mga karatig-lalawigan. Naka-numero ang mga ito nang 1-10 sa pamamarang pakaliwang ikot o counterclockwise (mula sa bandang timog ng Ilog Pasig hanggang pahilaga). Sa kabilang banda, ang mga daang palibot ay mga daanang lumilibot ng lungsod ng Maynila; tinumbukan lamang ng mga ito ang bawat isa sa mga daang radyal nang isang beses lamang. Dalawa sa mga ito ay nasa loob ng nasasakupan ng lungsod ng Maynila, habang ang apat na iba pa ay nasa mga karatig-lungsod nito. Hindi maaaring mag-tumbok ang mga daang radyal sa isa't-isa. Hindi rin maaaring magtumbok ng isang daang radyal ang isang daang palibot nang higit sa isang beses.
thumb|left|Ang Jose Rizal Memorial Monument sa [[Liwasang Rizal ay ang Kilometro Sero para sa lahat ng mga daan ng Kalakhang Maynila.]] Ang pinakatimog na daang radyal ay Daang Radyal Blg. 1, habang ang pinakahilaga ay Daang Radyal Blg. 10. Samantala, ang pinaka-loob na daang palibot ay Daang Palibot Blg. 1, habang ang pinakalabas ay Daang Palibot Blg. 6. Lahat ng mga daang radyal ay nagsisimula sa Kilometro Sero (Km 0); iyan ay ang Jose Rizal Memorial Monument sa Liwasang Rizal.
Mga sistema ng lansangang bayan at mabilisang daanan sa Pilipinas
Ang mga numero ng daang radyal at daang palibot ay kasalukuyang pinapalitan ng bagong sistemang pamilang panlansangang bayan, na inilunsad ng Kagawaran ng Pagawaing Bayan at Lansangan (DPWH) noong 2014. Ang bagong sistema ay naguuri ng mga pambansang daan at lansangan sa national primary roads, national secondary roads, at national tertiary roads. Nakanumero ang mga daang national primary nang isa hanggang dalawang digit. Ang mga daang national secondary ay nakatakda ng mga tatlong-digit na numero, ang unang digit ay numero ng pangunahing pambansang daan ng rehiyon. Karamihan sa mga daang national secondary sa Kamaynilaan ay kumokonekta sa N1 (AH26) at nakanumero sa mga seryeng-100 na bilang.
Ang mga mabilisang daanan ay nakatakda ng mga numerong may unlaping "E", upang maiwasan ang pagkalito sa mga may-bilang na pambansang daan. Ang mga mabilisang daanan ay mga may takdang daan, na nakalimita sa mga daang pang-ibabaw (overpasses), daang pang-ilalim (underpasses) at palitan (interchanges) ang mga bagtasang trapiko. Ang mga nariyan nang mabilisang daanan ay kadalasang bumubuo sa bahagi ng sistemang daang radyal (pakitingnan ang talaan sa itaas).
Mga pangunahing daan
Ito ay talaan ng mga pangunahin o kilalang daan at lansangan sa Kalakhang Maynila. Lahat ng mga ito ay nasa wikang Ingles, subalit nasa wikang Tagalog ang ugnay/kawing ng mga ito. thumb|200px|[[Daang Alabang–Zapote]] thumb|200px|[[Abenida Andrews]] thumb|200px|[[Kalye Balete]] thumb|200px|[[Abenida Boni]] thumb|200px|[[Abenida Chino Roces]] thumb|200px|[[Daang Hari]] thumb|200px|[[Kalye Escolta]] thumb|200px|[[Abenida Lawton]] thumb|200px|[[Daang McKinley]] thumb|200px|[[Abenida Maria Orosa]] thumb|200px|[[NAIA Expressway]] thumb|200px|[[Paseo de Roxas]] thumb|200px|[[Kalye Pioneer]] thumb|200px|[[Abenida Roosevelt]] thumb|200px|[[Kalye Zobel Roxas]]
Inhinyerong konstruksyon
right|thumb|300x300px|Ang Paliparan ng Berlin Brandenburg, isang halimbawa ng di-mabuting pagplaplano at pagsasagawa ng konstruksyon. Ang inhinyeriyong konstruksyon ay isang propesyonal na disiplina na tumatalakay sa pagdidisenyo, pagplaplano, konstruksyon at sa pagpapamahala ng imprastraktura, tulad ng mga kalsada, tulay, paliparan, riles ng tren, gusali, dam at iba pang mga pampublikong serbisyo. Ang mga inhinyeriyong ito ay namumukod-tangi, dahil sila ay pinaghalong disiplina ng inhinyeriyang sibil at tagapamahalang pangkonstruksyon. Natututunan ng mga inhinyerong pangkonstruksyon ang aspeto ng pagdidisenyo, tulad ng mga inhinyeryong sibil, at ang pagpapamahala ng lugar/ lokasyong konstruksyon, tulad naman sa mga tagapamahalang pangkonstruksyon.
Ang pangunahing pinagkaibasa pagitan ng inhinyerong pangkonstruksyon at ng tagapamahalang pangkontsruksyon ay ang pagkakaroon ng propesyonal na inhinyerong lisensya na kung saan ang inhinyerong pangkonstruksyon lamang ang pwedeng magkaroon ng propesyonal na lisensya ng inhinyeriya. Sa antas ng edukasyon, ang mga tagapamahalang pangkonstruksyon ay hindi nakatuon sa pagdidisenyo, hindi gaya ng sa pamamaraang pangkonstruksyon at pagpapamahala ng mga tao. Ang pangunahing layunin nila ay sa pagsasagawa ng proyekto sa tamang panahong, na nasa badyet at sa nagustohang/natitipuang kalidad.
Ang pinagkaibahan ng inhinyerong pangkonstruksyon at inhinyerong sibil ay sa antas ng edukasyon lamang, parehas silang mabigyang pagkakataon para sa pagsusulit ng propesyonal na lisensya ng inhinyeriya na binibigyan sila ng parehong titulo. Ang mga mag-aaral ng inhinyeriyang sibil ay mas nakatutok sa gawaing pagdidisenyo, na naghahanda sa kanila upang maging propesyonal sa pagdidisenyo. Kadalasan na kailangang-kailangan na kumuha ng maraming kurso sa pagdidisenyo. Ang mga mag-aaral ng inhinyeriyong pangkonstruksyon ay kumukuha ng parehas na mga kurso sa pagdidisenyo at sa pagpapamahalang pangkonstruksyon. Ito ay nakakatulong sa kanila sa tungkulin ng pagdidisenyo at ng mga kinakailangan sa paggawa ng gusali at pagbubuo ng mga imprastraktura para sa panahon ngayon.
Danel
Si Danel o DN'IL na isinalin sa Tekstong Masoretiko bilang Daniel na ama ni Aqhat ay isang bayaning pangkultura na mababasa sa tekstong Ugaritiko noong panahon ng pamumuno Nigmadu III ca. 1360 BCE sa Ugarit. Ang kanyang pangalan ay DN'IL na nangangahulugang "Si El (diyos) ay isang hukom". Ayon sa Corpus Tablettes Alphabétiques [CTA] 17–19 na tinatawag na Epiko ni Aqhat. Si DN'IL o Danel ay kilala sa "pagbibigat katurungan sa mga babaeng balo at sa mga nawalan ng ama" sa tarangkahan ng lungsod. Dumaan siya sa mga pagsubok. Ang kanyang anak na si Aqhat ay winasak ngunit muling binuhay at pinalitan ng patrong Diyos ni Danel na si Rp'u na humahatol kasama nina Hadad at Astarte at itintuturing na katumbas ng diyos na si El (diyos). Ang panitikang ito ay inilimbag at isinalin noong 1936 ni Charles Virolleaud
Pamahalaan ng Katimugang Sudan (1972-1983)
Ang Rehiyong Awtonomo ng Katimugang Sudan ay isang rehiyong awtonomo na umiral sa Katimugang Sudan sa pagitan ng 1972 at 1983. Itinatag ito noong 28 Pebrero 1972 ng Kasunduan sa Addis Ababa na nagpahinto sa Unang Sudanes na Digmaang Sibil. Binuwag ang rehiyon noong 5 Hunyo 1983 ng administrasyon ng Pangulo ng Sudan na si Gaafar Nimeiry. Ang rebokasyon ng awtonomiya na pangkatimugan ay sanhi ng Ikawalang Sudanes na Digmaang Sibil na nagpatuloy hanggang Enero 2005, noong maipanumbalik ang awtonomiyang pangkatimugan.
Kayarian ng rehiyong awtonomo
Ang rehiyon ay pinamahalaan ng isang Mataas na Konsehong Pampagpapatupad na pinamunuan ng isang Pangulo ng Mataas na Konsehong Pampagpapatupad. Si Abel Alier ang unang Pangulo, na humawak sa tungkulin sa pagitan ng 1972 at 1978.
Ang kapangyarihang lehislatibo ay nakaatang sa isang Asambleang Pangrehiyon ng Mga Tao.
Pagkaraan ng pagbuwag
Ang Awtonomong Rehiyon ng Katimugang Sudan ay binuwag noong 1983. Sa pagitan ng 1987 at ng 1989, umiral ang isang Konseho para sa Timog sa Katimugang Sudan. Kasunod ng paglagda sa Kasunduan ng Kapayapaan sa Khartoum noong 1997, itinatag ang isang Konseho ng Koordinasyon ng Katimugang Sudanl na unang pinamunuan ni Riek Machar na naitalaga rin bilang Katulong ng Pangulo ng Republika. Ang katawang ito ay binuwag noong 2005 nang matatag ang awtonomong Pamahalaan ng Katimugang Sudan.
Morning Musume All Singles Complete ~10th Anniversary~
Ang Morning Musume All Singles Complete ~10th Anniversary~ (モーニング娘. All Singles Complete ~10th Anniversary~) ay isang compilation album na binubuo ng lahat ng mga single ng bandang Morning Musume na inilabas noong 1998 hanggang 2007. Ito ay inilabas noong Oktubre 24, 2007.
Unang disc
Binubuo nito ang mga awit ng Morning Musume na inilabas noong Enero 1998 hanggang Pebrero 2003.
Ikalawang disc
Binubuo nito ang mga awit ng Morning Musume na inilabas noong Abrill 2003 hanggang Hulyo 2007.
Bahurang Apo
Ang Bahurang Apo, Hapilang Apo o Batuharang ng Apo ay isang serye ng mga batuharang na batong-bulaklak o harang na mga koral na sumasakop sa 35 kilometrong parisukat sa loob ng mga katubigan ng Occidental Mindoro sa Pilipinas. Ito ang pangalawang pinakamalaking magkakadikit na mga sistema ng mga harang na mga batong-bulaklak sa mundo at siyang pinakamalaki sa bansa. Pinangangalagaan ang bahura at mga karatig-paligid nito bilang isang Liwasang Pambansa bilang bahagi ng proyektong Likas na Liwasan ng Bahurang Apo.
Tingnan din
Kaurian:Mga batuharang ng Pilipinas Kaurian:Heograpiya ng Pilipinas
Kastilyo ng Edo
thumb|Tinging panghipapawid ng gitnang bahagi ng Kastilyo ng Edo na ngayon ay ang kinalalagyan ng [[Palasyong Imperyal ng Tokyo]] Ang Kastilyo ng Edo (江戸城 Edo-jō), kilala rin sa pangalang Kastilyo ng Chitoda (千代田城 Chiyoda-jō) ay isang patag na kastilyo na itinayo noong 1457 ni Ōta Dkan. Ito ay matatagpuan sa Chiyoda sa Tokyo, na dati'y nagngangalang Edo, Distrito ng Toshima, Lalawigan ng Musashi. Itniatag ni Tokugawa Ieyasu ang Shogunatong Tokugawa rito. Ito ay ang tirahan ng shogun at ang lugar ng shogunato. Ito rin ay nagsilbi bilang ang kabiserang panghukbo noong Panahon ng Edo ng Kasaysayan ng Hapon. Matapos ang pagbabakasyon ng shogun at ang Panunumbalik ng Meiji, ito ay naging ang Palasyong Imperyal ng Tokyo. Ilang mga pader, mga pangharang na tubig at mga nagsasanggalang na pader ay makikita pa rin sa araw na ito. Ngunit ang kastilyo ay mas malaki noong Panahon ng Edo na kung saan ang Himpilan ng Tokyo at ang bahaging Marunouchi ng lungsod ay nasa lugar ng pinakamalayong pangharang na tubig. Naging bahagi rin ng kastilyo ang mga bahaging Liwasang Kitanomaru, ang Tanghalang Nippon Budokan at iba pang mga pook na pumapaligid sa lugar.
Mga kawing panlabas
Kaurian:Mga kastilyo sa Hapon Kaurian:Kasaysayan ng Hapon
Kutoharjo, Kaliwungu, Kendal
Ang Kutoharjo ay isang baryo sa Distritong Kaliwungu, Kendal Regency, Gitnang Java, Indonesia.
Pidias
thumb|right|Isang estatuwa ni [[Athena na kinopya mula sa orihinal ni Pidias.]] thumb|right|Kahawig na wangis ng estatuwa ni Zeus na sinasabing gawa ni Pidias. Nasa [[San Pedrosburgo ang wangis na ito.]] Si Pidias, Phidias, Phideas, o Pheidias (c. 493 BK - 430 BK) ng Athens sa Mataas na Panahong Klasiko, ay anak ni Charmides na kilala sa kaniyang paglilok ng halos 40 talampakang estatuwa ni Athena (tinatawag na chryselephantine—mga kalatagan ng garing na may panggitnang kahoy o bato para sa kalamnan; buong gintong balabal at mga ornamento) sa Parthenon. Kilala rin siya sa pagkakagawa ng estatuwa ni Zeus na yari sa garing at ginto na nasa Olimpia. Pinagbintangan si Pidias sa pagpupuslit ng ginto, subalit napatunayan niya ang kaniyang kawalang-kasalanan hinggil sa gawaing ito ng pagnanakaw at paglulustay. Subalit nakasuhan siya ng kasalanan sa pananampalataya - ang kawalan ng kabanalan - kaya't napaikulong. Ayon kay Plutarch namatay si Pidias sa bilangguan.
Laura Marling
Si Laura Beatrice Marling (ipinanganak noong 1 Pebrero 1990) ay isang Ingles na folk musician mula sa Eversley, Hampshire.
Siya ay unang sumikat sa eksenang London folk, ngunit siya ay nakalibot at nakatugtog na sa iba’t ibang bansa kasama ang ilang kilalang indie na banda sa UK. Ang kanyang istilo ay makikilala sa kanyang magagandang melodies at makatang mga titik. Ang kanyang una at ikalawang mga album Alas, I Cannot Swim at I Speak Because I Can ay parehong naging nominado para sa Mercury Music Prize 2008 at 2010. Siya ay nanalong Best Female Solo Artist sa 2011 Brit Awards.
Pagkabata
Si Laura ay ipinanganak sa Hampshire, England at natutong tumugtog ng gitara sa murang edad. Siya ay unang nakarinig ng folk music mula sa kanyang tatay na si Sir Charles William Somerset Marling, Ika-limang Baronet, na nagmamay-ari ng recording studio. Siya ay nag-aral sa Leighton Park School, isang pribadong Quaker na paaralan sa Reading, Berkshire. Noong siya ay bata pa, nakaranas siya ng malalang social unease at takot sa kamatayan.
Si Laura ay miyembro ng unang hanay ng indie na bandang folk na Noah and the Whale. Nasasabing nagkaroon sila ng mang-aawit/gitarista nitong si Charlie Fink ng romantikong relasyon. Maririnig ang kanyang pag-awit sa kanilang unang album na pinamagatang Peaceful, the World Lays Me Down; ngunit iniwan niya ang grupo at siya ay nakipaghiwalay kay Charlie Fink bago mailabas ang kanyang sariling album noong 2008. Siya rin ay umawit sa kantang “Suspicious Eyes” ng bandang The Rakes sa kanilang album noong 2007 na pinamagatang Ten New Messages na kung saan nakapangalan siyang 'Laura Marlin'. Pagkatapos nito ay umawit rin siya sa kantang "Young Love" ng Mystery Jets na inilabas noong 10 Marso 2008.
Alas I Cannot Swim
Siya ay personal na inimbitahan ni Jamie T na sumama sa kanyang tour matapos na siya ay mapanood sa pangalawa pa lamang nitong pagkakataon umawit na mag-isa. Siya rin ay sumama at umawit sa tour ng maraming musikero at mga banda mula sa UK at iba pang mga bansa, katulad na lamang ni Adam Green na mula sa anti-folk na bandang The Moldy Peaches. Tumugtog rin siya sa O2 Wireless Festival at sa unang Underage Festival noong Agosto 2007 sa Victoria Park, East London, bago nailabas ang kanyang unang EP na "London Town" sa WayOutWest Records.
Ang kanyang unang album na pinamagatang Alas, I Cannot Swim ay inilabas noong 4 Pebrero 2008, at ito’y hinirang para sa Mercury Prize ng taon ring iyon. Ang album na ito at ang mga sumunod na singles ay inilabas sa Virgin Records. Ang ikatlo at huling single mula sa album na ito, ang kantang "Night Terror," ay inilabas noong 27 Oktubre 2008, na kasabay naman ng "Night Terror tour" na tumagal ng anim na araw.
Si Laura ay bumisita na sa mga palabas sa telebisyon tulad ng The Late Late Show with Craig Ferguson (inawit niya ang “Ghosts”) at Later With Jools Holland (inawit naman niya ang "New Romantic"). Noong 2008, bumisita siya sa programa ni Russell Brand sa Radio 2 kasama ang kanyang kapatid na babae. Sa isang pagkakataon ay pinili niyang umawit sa kalsada matapos siyang hindi papasukin sa sarili niyang show sa isang club sa kadahilanang siya ay wala pa sa tamang edad.
I Speak Because I Can
Ang sumunod sa Alas I Cannot Swim, na pinamagatang I Speak Because I Can ay inilabas noong 22 Marso 2010. Sa album na ito, na ang producer ay si Ethan Johns, ay mas hinog ang tunog at titik at ang mga kanta ay patungkol sa reponsibilidad, lalo na ng mga babae. Sinundan ito ng mga singles na "Goodbye England (Covered in Snow)", na inilabas sa iTunes noong Disyembre 2009 "Devil's Spoke" noong ika-15 naman ng Marso 2010. Noong 28 Marso 2010, pumasok ang I Speak Because I Can sa UK Albums Chart sa bilang apat. Ito rin ay hinirang para sa Mercury Music Prize noong 2010.
Diskograpiya
May iba pa siyang mga kantang nasa YouTube ngunit hindi pa mabibili tulad ng “Soulless Child,” “Candlelight,” at “Karma,”. Ang kanta namang “She’s Changed” ay may live version na ibinebenta ngunit walang prerecorded version at ang kantang “Such A Shame” ay wala sa YouTube at hindi mabibili kahit saan.
Crazy Beat
Ang "Crazy Beat" ay isang kanta ng English band Blur. Ito ay pinakawalan bilang pangalawang solong mula sa kanilang ikapitong album na Think Tank noong 2003. Ang "Crazy Beat" ay inihambing ng mga kritiko at ang banda sa hit ni Blur noong 1997 ay "Song 2" sa pagiging simple na hinihimok ng gitara. Inilabas sa Estados Unidos bilang unang solong mula sa album, ito ay naging unang solong Blur mula noong "Song 2" na tsart sa tsart ng Modern Rock Tracks, na umaabot sa No. 22. Si Graham Coxon, na umalis sa grupo bago ang paglabas ng album, ay naglalaro sa solong B-side na "The Outsider".
Video
Ang "Crazy Beat" ay suportado ng dalawang mga video sa musika. Nakikita ng opisyal na video ang banda na gumaganap ng kanta at lumikha ng isang hayop na binubuo ng berdeng kidlat na umaatake sa mga tao sa isang pub (Si Graham Coxon ay hindi lilitaw sa video na ito). Ang kahaliling video ay nagpapakita ng apat na kababaihan na nagsasagawa ng isang kakaibang sayaw sa kanta, na may suot na pagtutugma ng kayumanggi damit at blonde wigs. <sup class="noprint Inline-Template Template-Fact" data-ve-ignore="true" style="white-space:nowrap;">[  <span title="This claim needs references to reliable sources. (January 2019)">pagbanggit kailangan  ]
Takip ng sining
Nagtatampok ang cover art ng solong isang satirical portrait ng British Royal Family ng English graffiti artist na si Banksy. Ang mural ay ipininta sa isang gusali sa Stoke Newington. Noong Setyembre 2009, ang mga manggagawa na ipinadala ng Hackney London Borough Council ay pininturahan ang karamihan sa mural na may itim na pintura, laban sa kagustuhan ng may-ari ng gusali.
Riyadh
Ang Riyadh (Arabic: الرياض‎ ar-Riyāḍ) ay ang kabisera at pinakamalaking lungsod sa Kaharian ng Arabyang Saudi, at nasa lalawigan ito ng Ar Riyad sa rehiyon ng Najd. Ito ay nasa gitnang bahagi ng peninsulang Arabia sa isang malaking talampas at tirahan ng hihigit sa 4,260,000 na tao. Ang pangalang Riyadh ay galing sa salitang Arabe na ang kahulugan ay lugar ng mga hardin at puno ("rawdah").
Ang lungsod ay nahahati sa 17 sangay na munisipalidad na nasa ilalim ng pamamahala ng Munisipalidad ng Riyadh at ng Riyadh Development Authority, na pinamumunuan Gubernador ng Lalawigan ng Riyad na si Prinsipe Salman Bin Abdul Aziz.
Populasyon
* Estima
Sa pagitan ng 174 at 1992 ang populasyon ng lungsod ay tumaas sa 8.2% bawat taon.
Love Hina
Ang Love Hina (ラブ ひな) ay isang serye na manga na mula sa bansang Hapon na sinulat at ginuhit ni Ken Akamatsu. Nilathala ito ng baha-bahagi sa Weekly Shōnen Magazine mula 21 Oktubre 1998 hanggang 31 Oktubre 2001, kasama ang mga kabanata na kinolekta sa 14 na tankōbon na mga bolyum ng Kodansha. Sinunsundan ng serye ang istorya ni Keitarō Urashima at kanyang pagsubok na hanapin ang babae na kanyang pinangakuan noong siya'y bata pa lamang upang makapasok sa Unibersidad ng Tokyo.
Isang dalawanpu't apat na kabanatang anime ang ginawa ng Xebec na batay sa seryeng manga na ito at umere mula 19 Abril 2000 hanggang 27 Setyembre 2000 sa TV Tokyo.
UNICEF
Ang Pondo para sa Kabataan ng mga Nagkakaisang Bansa (United Nations Children's Fund; daglat: UNICEF; pagbigkas: yu•ni•sef) ay isang programa ng mga Nagkakaisang Bansa na may punong-tanggapan sa Lungsod ng New York sa Estados Unidos na nagbibigay ng pangmatagalang tulong panghumanitaryo at pagpapaunlad sa mga kabataan at mga ina sa mga bansang umuunlad. Isa ito sa mga kasapi ng Pangkat sa Pagpapaunlad ng mga Nagkakaisang Bansa (United Nations Development Group) at ng Komiteng Tagapagpaganap nito.
Itinatag ng Pangkalahatang Kapulungan ng mga Nagkakaisang Bansa ang UNICEF noong 11 Disyembre 1946 upang mamahagi ng pagkain tuwing may sakuna at pangalagaan ang kalusugan ng mga bata sa mga bansang nawasak noong Ikalawang Digmaang Pandaigidig. Kinikilala ang bakteryologong Polako na si Ludwik Rajchman bilang tagpagtatag ng UNICEF na naglingkod bilang unang tagapangulo ng institusyon mula 1946 hanggang 1950. Noong 1953, naging permanenteng bahagi ng Sistema ng mga Nagkakaisang Bansa ang UNICEF at pinaikli rin ang pangalan nito mula sa orihinal na "Pandaigdigang Pondong Pangkagipitan para sa Kabataan ng mga Nagkakaisang Bansa" (United Nations International Children's Emergency Fund), ngunit patuloy na ginagamit ang daglat ng pangalan ng ahensiya batay sa orhinal nitong pangalan.
Nakasalalay sa mga ambag ng mga pamahalaan at mga pribadong tagapag-ambag ang UNICEF. Noong 2008, ang kabuuang kita ng UNICEF ay umabot sa US$3,372,540,239. Dalawang-katlo ng kayamanan (resources) ng organisasyon ay mula sa mga pamahalaan, ang nalalabing porsiyento ay nagmumula sa mga pribadong grupo at anim na milyong indibiduwal na dinaraan sa kanilang mga Pambansang Komite. Tinatayang 91.8% na kanilang rentas ay inilalagak para sa mga palingkurang pamprograma (program services). Binibigyang-diin ng mga programa ng UNICEF ang pagpapaunlad ng mga serbisyo sa antas ng pamayanan upang maitaguyod ang kalusugan at kapakanan ng mga kabataan. Ginawaran ang UNICEF ng Nobel Peace Prize noong 1965 at ng Gantimpalang Prinsipe ng Asturias ng Kapayapaan noong 2006.
Bonifacio Transport Corporation
Ang Bonifacio Transport Corp., o mas kilala bilang BGC Bus o dating The Fort Bus, ay isang komanyang intercity bus sa Kalakhang Maynila, Pilipinas na binuksan sa Fort Bonifacio Development Corporation (FBDC), isang kompanyang ilalim sa Ayala Corporation, isa sa pinakamking kompanya na itinayo habang ang panahon ng mga Kastila.
Mga fleet
Ginagamit at pinangangalagaan ng Bonifacio Transport Corp. ang mga unit na gawa ng UD Nissan Diesel, Mercedes-Benz at Higer.
Muonium
Ang Muonium ay isang eksotikong atomo na gawa sa antimuon at isang elektron, na natuklasan noong 1960 at binigyan ng kemikal na simbolong. Sa panahon ng buhay na 2.2 µs ng muon, ang muonium ay maaaring pumasok sa mga compound gaya ng muonium chloride o sodium muonide. Dahil sa pagkakaiba ng masa sa pagitan ng antimuon at elektron, ang muonium ay mas kasing tulad ng atomikong hydroheno kesa sa positronium. Ang Bohr radius at enerhiya ng ionisasyon ay nasa loob ng 0.5% ng hydroheno, deuterium, at tritium.
Bagaman ang muonium ay may maikling buhay, ang mga kemikong pisikal ay ginagamit ito sa isang binagong anyo ng resonansiya ng ikot ng elektron spektroskopiya para sa pagsisiyasat ng mga transpormasyong kemikal at istraktura ng mga compound na may kakaiba o potensiyal na mahalagang mga katangiang elektroniko. Ang anyo ng resonansiya ng ikot ng elektron(electron spin resonance o eSR) ay tinatawag na resonansiya ng ikot ng muon(muon spin resonance o μSR). May mga uri ng μSR, e.g. rotasyon ng ikot ng muon na naapektuhan ng presensiya ng magnetikong field na nilapat na bumabagtas sa kahabaan ng direksiyon ng sinag ng muon(dahil sa ang mga muon ay karaniwang nalilikha sa isang na-polarisang ikot na estado mula sa pagkabulok ng pion), at naiwasang lebel na pagbabagtas(Avoided Level Crossing o ALC), na tinatawag ring resonansiyang lebel na pagbabagtas. Ang huli ay naglalapat ng magnetikong field na lonhitudinal sa direksiyon ng sinag at nagmomonitor ng pagpapahinga ng mga ikot ng muon na sanhi ng mga magnetikong osilasyon sa isa pang magnetikong nucleus. Ang isang may-akda ay tumuturing sa muonium bilang ikalawang radioisotopo ng hydroheno pagkatapos ng tritium.
Dahil sa ang muon ay isang lepton ang mga lebel ng atomikong enerhiya ng muonium ay maaaring makalkula nang may mataas na katiyakan mula sa elektrodinamikang quantum(QED) hindi tulad sa kaso ng hydroheno kung saan ang katiyakan o presisyon ay nalilimitahan ng mga kawalang katiyakan na nauugnay sa panloob na istraktura ng proton. Sa dahilang ito, ang muonium ay isang kanais nais na sistema sa pag-aaral na nakabigkis na estadong QED at gayundin sa paghahanap ng pisika na lagpas sa Pamantayang Modelo.
Ang tinatawag na "tunay na muonium" na isang nakabigkis na estado ng isang muon at isang antimuon at isang teoretikal na ekstoikong atomo na hindi kailanman napagmasdan. Ito ay maaaring nalikha sa pagbabanggaan ng mga sinag ng elektron at positron ngunit hindi nahanap sa labi ng partikulo.
Mororejo, Kaliwungu, Kendal
Ang Mororejo ay isang baryo sa Distritong Kaliwungu, Kendal Regency, Gitnang Java, Indonesia.
David Hume
Si David Hume (7 Mayo 1711 – 25 Agosto 1776) ay isang Scottish na pilosopo, historyan, ekonomista, at manunulat ng sanaysay na kilala sa kanyang pilosopikal na empirisismo at skeptisismo. Siya ay isa sa pinakamahalagang mga tauhan sa kasaysayan ng Pilosopiyang Kanluranin at Kaliwanagang Scottish.
Sinikap ni Hume na lumikha ng isang buong naturalistikong agham ng tao na sumisiyasat sa basehang sikolohikal ng kalikasan ng tao. Taliwas sa mga rasyonalistang nauna sa kanya, kanyang isinaad na ang pagnanasa sa halip na katwiran ang namamahala sa pag-aasal ng tao. Siya ay isang kilalang tauhan sa tradisyonal skeptikal na pang pilosopiya at isang malakas na empirisista at nangatwiran laban sa pag-iral ng mga likas na ideya at sa halip ay nagsaad na ang mga tao ay may kaalaman lamang sa mga bagay na kanilang tuwirang nararanasan. Kanyang hinati ang mga persepsiyon sa pagitan ng malakas at buhay na mga impresyon o mga direktang sensasyon at mas malabong mga ideya na kinokpya mula sa mga impresyon. Kanyang binuo ang posisyon na ang pag-aasal ng isipan ay pinamamahalaan ng kustombre na isang kakayahang nakakamit. Halimbawa, ang ating paggamit ng induksiyon ay pinangangatwiran lamang ng ating ideya ng patuloy na pag-uugnay ng mga sanhi at epekto. Kung walang mga direktang impresyon ng isang metapisikal na sarili, kanyang isinaad na ang mga tao ay walang aktuwal na konsepsiyon ng kanyang sarili at isa lamang kalipunan ng mga sensasyon na nauugnay sa sarili. Itinaguyod ni Hume ang isang teoriyang kompatibilista ng malayang kalooban na napatunayang sukdulang maimpluwensiya (influential) sa kalaunang pilosopiyang moral. Siya ay isa ring sentimentalista na naniniwalang ang etika ay nakabatay sa mga saloobin sa halip na mga abstraktong prinsipsyong moral. Kanya ring siniyasat ang normatibong problemang is-ought. Kanyang hinamon ang argumentong teleohikal sa kanyang Dialogues Concerning Natural Religion (1777). Kinilala ni Immanuel Kant si Hume sa paggising sa kanya mula sa kanyang mga dogmatikong pagkakatulog. Si Hume ay sukdulang maimpluwensiya (influential) sa mga kalaunang pilosopiya lalo na tungkol sa utilitarianismo, positibismong lohikal, William James, pilosopiya ng agham, maagang pilosopiyang analitiko at ibang mga kilusang at mga tagapag-isip. Inihayag ni Jerry Fodor ang Treatise ni Hume na "tagapagtatag na dokumento ng kognitibong agham". Also famous as a prose stylist, Pinasimulan ni Hume ang sanaysay bilang isang genreng panitikan at lumahok sa mga kontemporaryong intelektuwal na mga luminaryo gaya nina Jean-Jacques Rousseau, Adam Smith, James Boswell, Joseph Butler, at Thomas Reid.
Laing
Ang laing ay isang uri ng pagkaing Pilipino na kinasasangkapan ng pinatuyong mga dahon ng gabi at karne o pagkaing-dagat na niluto sa gata. Tinitimplahan ito ng mga pampalasa katulad ng siling labuyo, tanglad, bawang, bakalot, luya, at bagoong. Nagmumula ito sa Bicol, kung saan kilala ito bilang pinangat. Ang laing ay uri rin ng ginataan (pagkaing Pilipino na niluluto sa gata), at kaya maaaring tukuyin ito bilang ginataang laing. Kinakain ang laing kasama ang kanin o tinapay. Kinakain din ito bilang pamutat sa karne.
Pangalan
Laing ang pangalan ng putahe sa karamihang bahagi ng Pilipinas, ngunit mas kilala ito bilang pinangat sa rehiyong Bicol, ang pinagmulan nito. Gayunpaman, maaaring ikalito ang pangalan sa pinangat na isda na ibang putaheng gawa sa isda na naluto sa isang medyo maasim na sabaw katulad ng sinigang. Nanggagaling ang pagkalito mula sa orihinal na kahulugan ng pandiwang pangat sa mga wika ng Timugang Luzon, kung saan pagluluto ng isda o karne sa sabaw ng tubig at asin ang kahulugan nito.
Tipikal ang laing sa lutuing Bikolano, na kilala sa paggamit ng sili at gata. Kilala rin ang laing bilang ginataang laing, pinangat na laing, at pinangat na gabi, bukod sa iba pang mga pangalan.
Paglalarawan
Para sa laing na inihahain sa Maynila at sa ibang lugar, halos parehas ang pagluluto, ngunit ginugutay-gutay ang mga dahon. Isinasama rin ang mga nahiwang tangkay ng dahon. Kadalasang kinakain ang laing kasama sa kanin, ngunit maaaring kanin ito sa sandwich katulad ng pandesal o gamitin bilang laman para sa ibang putahe. Karaniwang kinakain din ito bilang pamtuat sa karne.
Dapat inihahanda nang tama ang dahon ng gabi, dahil naglalaman ito ng kristal ng kalsyo oksalato (raphide) na maaaring magbunga ng pangangati at nasusunog na pakiramdam sa bibig. Karaniwang hinuhugasan at niluluto ang mga ito nang lubusan para maiwasan ito. Mababawasan din ng pagtutuyo ang dami ng kristal.
Mga baryante
Kabilang sa mga kilalang baryante ng laing ang:
Inulukan
Ang inulukan or inulokan ay baryante ng laing na gawa sa karne ng talangka (uluk or ulok) na binalot sa gabi at niluto sa gata na pinaanghang ng calamansi, paminta, at tanglad. Espesyalidad ito ng Camalig, Albay. Kilala rin ito bilang pinangat na ugama or pinangat na talangka, mula sa sugama and talangka, mga iba pang lokal na termino para sa mga river crabs.